
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 2165 

8 Νοεμβρίου 2007 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Παράταση προθεσμίας υποβολής της αίτησης επι¬ 
λογής φορολόγησης της μίσθωσης χώρων εμπο¬ 
ρικού κέντρου για το έτος 2007. 1 

Έγκριση Ειδικού Κανονισμού Λειτουργίας του Του¬ 
ριστικού Λιμένα ΠΟΡΤΟ ΚΑΡΡΑ. 2 

Έγκριση υπερωριακής απασχόλησης και καθιέρωση 
αυτής με αμοιβή κατά τις απογευματινές ώρες, 
των υπαλλήλων της Ν.Α. Λασιθίου για το Β' εξά¬ 
μηνο 2007. 3 

Υπερωριακή απασχόληση υπαλλήλων Ν.Α Μαγνη¬ 
σίας. 4 

Τεχνικά χαρακτηριστικά των νέων πάγκων πώλησης 
οπωροκηπευτικών στις λαϊκές αγορές δικαιοδο¬ 
σίας μας. 5 


ΑΠΟΦΑΣΕΙ Σ 

Αριθμ. 1103477/8897/1275/Β0014 (1) 


Παράταση προθεσμίας υποβολής της αίτησης επιλο¬ 
γής φορολόγησης της μίσθωσης χώρων εμπορικού 
κέντρου για το έτος 2007. 

Ο ΥΦΥΠΟΥΡΓΟΣ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του Κώδικα Φ.Π.Α. (ν. 2859/2000), και 
ειδικότερα: 

α) Τις διατάξεις της περίπτωσης δ' της παραγράφου 
2 και της παραγράφου 5 του άρθρου 8. 

β) Τις διατάξεις της περίπτωσης κατ' της παραγρά¬ 
φου 1 του άρθρου 22. 

γ) Τις διατάξεις της παραγράφου 3 του άρθρου 64. 

2. Τις διατάξεις της παραγράφου 5 του άρθρου 24 
του ν. 3522/2006. 

3. Την περίπτωση α) της παραγράφου 1 του άρθρου 
5 της απόφασης υπ’ αριθμ. 1093809/8296/1161/Β 0 014/ 
ΠΟΛ.1112/5.10.2007 (Φ.Ε.Κ.2022/Β/15.10.2007). 


4. Την ανάγκη ύπαρξης ευλόγου χρόνου μεταξύ της 
ημερομηνίας δημοσίευσης της απόφασης υπ’ αριθμ. 
1093809/8296/1161/Β0014/ΠΟΛ.1112/5.10.2007 και της προ¬ 
θεσμίας που προβλέπεται από την περίπτωση α) της 
παραγράφου 1 του άρθρου 5 αυτής. 

5. Το άρθρο 90 του Κώδικα Νομοθεσίας για την Κυ¬ 
βέρνηση και τα Κυβερνητικά Όργανα, ο οποίος κυρώ¬ 
θηκε με το άρθρο πρώτο του π.δ. 63/2005 (Φ.Ε.Κ. 98/ 
Α722.4.2005). 

6. Την υπ’ αριθμ. 42362/Υ.252/28.9.2007 (Φ.Ε.Κ. 1948/Β7 
3.10.2007) κοινή απόφαση του Πρωθυπουργού και του 
Υπουργού Οικονομίας και Οικονομικών «Καθορισμός 
αρμοδιοτήτων των Υφυπουργών Οικονομίας και Οικο¬ 
νομικών». 

7. Το γεγονός ότι από τις διατάξεις της παρούσας 
απόφασης δεν προκαλείται δαπάνη σε βάρος του κρα¬ 
τικού προϋπολογισμού, αποφασίζουμε: 

Παρατείνεται μέχρι 31 Δεκεμβρίου 2007 η προθε¬ 
σμία για την υποβολή της αίτησης επιλογής φορολό¬ 
γησης που προβλέπεται από την περίπτωση α) της 
παραγράφου 1 του άρθρου 5 της απόφασης υπ’ αριθμ. 
1093809/8296/1161/Β0014/ΠΟΛ.1112/5.10.2007. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 30 Οκτωβρίου 2007 

Ο ΥΦΥΠΟΥΡΓΟΣ 

ΑΝΤΩΝΙΟΣ ΜΠΕΖΑΣ 
-♦- 

Αριθμ. 17756 (2) 

Έγκριση Ειδικού Κανονισμού Λειτουργίας του 
Τουριστικού Λιμένα ΠΟΡΤΟ ΚΑΡΡΑ. 

Ο ΥΠΟΥΡΓΟΣ 

ΤΟΥΡΙΣΤΙΚΗΣ ΑΝΑΠΤΥΞΗΣ 

Έχοντας υπόψη: 

1. Τις διατάξεις του ν. 3270/2004 (Φ.Ε.Κ Α' 187) «Αρμο¬ 
διότητες του Υπουργείου Τουριστικής Ανάπτυξης και 
θέματα τουρισμού». 

2. Τις διατάξεις του Κεφ. Γ' του ν. 2160/1993 και ειδι¬ 
κότερα το άρθ.31α περί Κανονισμών Λειτουργίας Τουρι¬ 
στικών Λιμένων το οποίο προστέθηκε με τις διατάξεις 
της παρ.3 του άρθ.38 του ν. 3105/2003. 

3. Την υπ’ αριθμ. Τ/9803/5.9.2003 Κοινή Υπουργική Από¬ 
φαση περί Γενικού Κανονισμού Λειτουργίας Τουριστικών 
Λιμένων. 

4. Τις διατάξεις του π.δ. 149/19.8.2005 (Φ.Ε.Κ Α' 211) περί 
Οργανισμού του Υπουργείου Τουριστικής Ανάπτυξης 

5. Τις διατάξεις του π.δ. 206/2007 (Φ.Ε.Κ. Α' 232) «Διο¬ 
ρισμός Υπουργών και Υφυπουργών». 

6. Την υπ’ αριθμ. Υ288/25.10.2007 (ΦΕΚ 464/ΥΟΔΔ/26.10. 
2007) Κοινή Απόφαση του Πρωθυπουργού και Υπουργού 
Τουριστικής Ανάπτυξης περί διορισμού Γ ενικού Γ ραμμα- 
τέα του Υπουργείου Τουριστικής Ανάπτυξης. 

7. Την υπ’ αριθμ. 10165/29.11.2004 Υπουργική Απόφαση 
περί συγκρότησης της Επιτροπής Τουριστικών Λιμένων, 
όπως τροποποιήθηκε και ισχύει. 

8. Το υποβληθέν από την εταιρεία «ΜΑΡΙΝΑ ΠΟΡΤΟ 
ΚΑΡΡΑΣ Α.Ε.» σχέδιο του Ειδικού Κανονισμού Λειτουρ¬ 
γίας του Τουριστικού Λιμένα «ΠΟΡΤΟ ΚΑΡΡΑΣ». 

9. Το υπ’ αριθμ. 201/4.7.2007 Πρακτικό της Επιτροπής 
Τουριστικών Λιμένων. 

10. Το γεγονός ότι από τις διατάξεις της παρούσας 
δεν προκαλείται δαπάνη σε βάρος του Κρατικού Προ¬ 
ϋπολογισμού, αποφασίζουμε: 

Άρθρο 1 

Πεδίο Εφαρμογής 

Ο παρών Ειδικός Κανονισμός εφαρμόζεται στη χερ¬ 
σαία και θαλάσσια ζώνη του τουριστικού λιμένα (Μαρί¬ 
νας) «ΠΟΡΤΟ ΚΑΡΡΑΣ» όπως ορίζονται στην υπ’ αριθμ. 
8213/17.5.2007 Υπουργική Απόφαση περί τροποποίησης 
της χωροθέτησης του εν λόγω τουριστικού λιμένα και 
στο επισυναπτόμενο τοπογραφικό διάγραμμα 

2. Οι καθ’ οιονδήποτε τρόπο συναλλασσόμενοι ή κυ- 
κλοφορούντες εντός της ζώνης του τουριστικού λιμένα 
«ΠΟΡΤΟ ΚΑΡΡΑΣ» οφείλουν να ακολουθούν τις οδηγίες 
και να συμμορφώνονται με τις υποδείξεις του προσω¬ 
πικού και των αρμοδίων οργάνων του. 

Άρθρο 2 

Παρεχόμενες Υπηρεσίες - Εξηπηρετήσεις 

2.1 Στον τουριστικό Λιμένα «ΠΟΡΤΟ ΚΑΡΡΑΣ», πέραν 
των καθοριζομένων στο Γ ενικό Κανονισμό Λειτουργίας 
Τουριστικών Λιμένων, που θεσπίστηκε με την υπ’ αριθμ. 
Τ/9803/5.9.2003 (Φ.Ε.Κ. 1323/Β/16.9.2003) Κοινή Απόφαση 
των Υπουργών Ανάπτυξης και Εμπορικής Ναυτιλίας ( 
Φ.Ε.Κ. Β' 1323), παρέχονται οι ακόλουθες υπηρεσίες και 
εξυπηρετήσεις: 

- Ελλιμενισμός των σκαφών που καταπλέουν στο λιμένα. 

- Νερό σε κάθε θέση ελλιμενισμού. 

- Ηλεκτρικό ρεύμα σε κάθε θέση ελλιμενισμού. 

- Τηλεφωνική σύνδεση σε κάθε θέση ελλιμενισμού. 

- Δυνατότητα εφοδιασμού με καύσιμα από τις εγκα¬ 
ταστάσεις παροχής καυσίμων του λιμένα. 

- Φορητές συσκευές 12 \/00 και 24 Ν/ϋΟ για φόρτιση 
συσσωρευτών. 

- Τηλέφωνα για το κοινό με διεθνή σύνδεση. 

- Δυνατότητα λήψης και αποστολής ΦΑΞ από τα γρα¬ 
φεία του τουριστικού λιμένα. 

- Δυνατότητα επικοινωνίας \/ΗΡ. 

- Δυνατότητα παραλαβής ελαιωδών και βιολογικών 
καταλοίπων από τα σκάφη. 

- Παροχή πρώτων βοηθειών 

- \Λ/0 και ντους σε 24ωρη βάση 

- Πλυντήρια 


- Δυνατότητα παράδοσης και παραλαβής ταχυδρο¬ 
μείου από τα γραφεία του τουριστικού λιμένα. 

- Δίκτυο πυρόσβεσης 

- Συγκέντρωση και αποκομιδή σκουπιδιών. 

- Σωστικά μέσα. 

2.2. Ο τουριστικός λιμένας διαθέτει αποθηκευτικούς 
χώρους η χρήση των οποίων γίνεται μετά από συνεν¬ 
νόηση με τη Διεύθυνση του λιμένα. Γίνονται δεκτά προς 
αποθήκευση μόνο αντικείμενα που δεν αλλοιώνονται, 
κατάλληλα συσκευασμένα σε ξύλινα ή μεταλλικά κιβώ¬ 
τια ή άλλη κατάλληλη και ειδική συσκευασία. 

2.3. Εφοδιασμός με καύσιμα οποιουδήποτε σκάφους 
μπορεί να γίνει μόνο από τις εγκαταστάσεις παροχής 
καυσίμων του τουριστικού λιμένα. 

2.4. Ο τουριστικός λιμένας διαθέτει χώρο εναπόθε¬ 
σης σκαφών στην ξηρά για περιορισμένες εργασίες 
συντήρησης. 

2.5. Δεν επιτρέπεται η επέμβαση, επιδιόρθωση ή βελ¬ 
τίωση των εγκαταστάσεων του λιμένα από άτομα που 
δεν έχουν οριστεί από τη Διεύθυνση του λιμένα για τη 
συγκεκριμένη εργασία. 

2.6. Δεν επιτρέπονται μεγάλης κλίμακας εργασίες συ¬ 
ντήρησης και μετασκευών στα ελλιμενιζόμενα σκάφη. 

2.7. Για οποιαδήποτε εργασία επισκευής - συντήρη¬ 
σης των σκαφών απαιτείται η προηγούμενη ενημέρωση 
της Διεύθυνσης του τουριστικού λιμένα και η χορήγη¬ 
ση σχετικής έγγραφης άδειας. Από τη Διεύθυνση του 
λιμένα καθορίζεται το ωράριο εντός του οποίου επι¬ 
τρέπονται οι εργασίες καθημερινής καθαριότητας και 
μικροεπισκευών των σκαφών καθώς και η φόρτιση των 
συσσωρευτών τους. 

2.8. Γ ια τις παρεχόμενες ευκολίες - εξυπηρετήσεις 
προς τα ελλιμενιζόμενα σκάφη, εισπράττονται από 
τους υπόχρεους τα ανάλογα δικαιώματα. Τα σχετικά 
τιμολόγια υποβάλλονται και εγκρίνονται με απόφαση 
του Υπουργού Τουριστικής Ανάπτυξης σύμφωνα με τα 
οριζόμενα στο άρθρο 31α του ν. 2160/1993, όπως εκά- 
στοτε ισχύει. 

2.9. Υπόχρεος προς καταβολή των παραπάνω δικαι¬ 
ωμάτων είναι ο πλοιοκτήτης ή ο νόμιμος εκπρόσωπος 
ή ο χρήστης του σκάφους, οι οποίοι ευθύνονται εις 
ολόκληρον. 

2.10. Για τον υπολογισμό της καταβολής των δικαι¬ 
ωμάτων ελλιμενισμού ή εναπόθεσης σκάφους στην 
ξηρά, ως πρώτη ημέρα λαμβάνεται υπόψη το από του 
μεσονυκτίου αρχόμενο 24ωρο, εντός του οποίου κα¬ 
τέπλευσε το σκάφος. Η διάταξη αυτή έχει εφαρμογή 
στις περιπτώσεις που δεν έχει συμφωνηθεί πριν από 
τον κατάπλου του σκάφους η ημερομηνία έναρξης κα¬ 
ταβολής τελών ελλιμενισμού. Τα καταφεύγοντα στον 
λιμένα σκάφη λόγω κακοκαιρίας απαλλάσσονται από 
την καταβολή των δικαιωμάτων ελλιμενισμού, μέχρι την 
άρση του απαγορευτικού, σύμφωνα με τις ανακοινώσεις 
της αρμόδιας Λιμενικής Αρχής. 

Άρθρο 3 

Φορέας Διαχείρισης - Διοίκηση - 
Οργάνωση και στελέχωση Υπηρεσιών 

1. Φορέας διαχείρισης του Τουριστικού Λιμένα (Μαρίνα 
Πόρτο Καρράς) είναι η «Μαρίνα Πόρτο Καρράς Τουρι¬ 
στική- Ξενοδοχειακή-Τεχνική Ανώνυμη Εταιρεία». 

2. Η οργάνωση των υπηρεσιών του Τουριστικού Λιμένα 
είναι η εξής: 

Α) ΓΕΝΙΚΗ ΔΙΕΥΘΥΝΣΗ: 

α) Εκπροσωπεί το φορέα διαχείρισης του τουριστικού 
λιμένα. 

β)Έχει την ευθύνη για την εφαρμογή του Γενικού 
Κανονισμού Λειτουργίας Τουριστικών Λιμένων και του 
παρόντος Ειδικού Κανονισμού. 

γ)Έχει την γενική ευθύνη για την εύρυθμη λειτουργία 
του τουριστικού λιμένα και για την παροχή των πόσης 
φύσεως υπηρεσιών και εξυπηρετήσεων του προηγού¬ 
μενου άρθρου. 

δ) Προϊσταται των υπηρεσιών οικονομικής εκμετάλ¬ 
λευσης, παροχής εξυπηρετήσεων, καθαριότητας, τεχνι¬ 
κής υποστήριξης και συντήρησης και έχει την ευθύνη 
για κάθε σχετική ενέργεια ή παράλειψη. 

ε) Ανακοινώνει στη Λιμενική Αρχή Ν. Μαρμαρά κάθε 
παράβαση των διατάξεων των άρθρων 4, 5, 7 και 8 
του Γενικού Κανονισμού Λειτουργίας Τουριστικών Λι¬ 
μένων. 

στ) Έχει την ευθύνη κατάρτισης Εγχειριδίου Εσωτε¬ 
ρικής Λειτουργίας του Τουριστικού Λιμένα με οδηγίες 
προς το προσωπικό για την άσκηση των καθηκόντων 
του. 

ζ) Μεριμνά για την εφαρμογή του Κώδικα Ι.δ.Ρ.8. 

Β) Η ΥΠΗΡΕΣΙΑ ΟΙΚΟΝΟΜΙΚΗΣ ΕΚΜΕΤΑΛΛΕΥΣΗΣ: 

α) Έχει την ευθύνη για την εν γένει οικονομική δια¬ 
χείριση του τουριστικού λιμένα όπως τη σύνταξη του 
ετήσιου προϋπολογισμού και ισολογισμού, την εκπόνηση 
μελετών βιωσιμότητας, κόστους-οφέλους, την καταβο¬ 
λή του οφειλόμενου στο Δημόσιο ανταλλάγματος, τη 
μισθοδοσία του προσωπικού του τουριστικού λιμένα, 
την είσπραξη των μισθωμάτων κ.λ.π. 

β)Έχει την ευθύνη για την τήρηση του εγκεκριμένου 
κατά τα προβλεπόμενα στην παρ.5 του άρθρου 38 του 
ν. 3105/2003 τιμολογίου ελλιμενισμού και των λοιπών 
παρεχομένων προς τα σκάφη υπηρεσιών. 

γ) Εκδίδει και τηρεί τα νόμιμα και προβλεπόμενα από 
τις ισχύουσες διατάξεις φορολογικά στοιχεία και βιβλία 
για την είσπραξη των ως άνω εγκεκριμένων τελών. 

Τα τέλη ελλιμενισμού των καταπλεόντων σκαφών 
προκαταβάλλονται με τον κατάπλου του σκάφους και 
πρέπει να καλύπτουν την συμφωνηθείσα με τον φορέα 
διαχείρισης του λιμένα χρονική περίοδο. Σε περίπτωση 
απόπλου ή εγκατάλειψης για οποιονδήποτε λόγο της 
θέσης πριν από τον συμφωνηθέντα χρόνο, δεν υπο- 
χρεούται η Διεύθυνση του τουριστικού λιμένα στην 
επιστροφή προκαταβληθέντων τελών. 

Ημέρες απουσίας των σκαφών από τον λιμένα περι¬ 
λαμβάνονται στην συμφωνηθείσα χρέωση αυτών για 
τον αντίστοιχο χρόνο παραμονής προκειμένου τα σκά¬ 
φη να διατηρούν το δικαίωμα ελλιμενισμού στο λιμένα. 
Η χρέωση των σκαφών αυτών διακόπτεται μόνο στην 
περίπτωση που ειδοποιηθεί εγγράφως ο φορέας δια¬ 
χείρισης του τουριστικού λιμένα από τον ιδιοκτήτη ή 
τον κυβερνήτη του σκάφους ότι δεν επιθυμούν τη διατή¬ 
ρηση του δικαιώματος ελλιμενισμού και ισχύει από την 
ημέρα υποβολής της πιο πάνω έγγραφης ειδοποίησης 
και εντεύθεν. 

Σκάφη που παραμένουν ελλιμενιζόμενα στον λιμένα 
για χρονικό διάστημα μεγαλύτερο μηνάς, οφείλουν να 
προκαταβάλλουν τουλάχιστον κάθε μήνα και εντός του 
πρώτου πενθημέρου αυτού, τα τέλη ελλιμενισμού. 


Η καθυστέρηση καταβολής τελών ελλιμενισμού πέ¬ 
ραν των δύο (2) μηνών συνεπάγεται αυτοδικαίως την 
απώλεια κάθε δικαιώματος ελλιμενισμού του σκάφους, 
παρέχεται δε στον φορέα διαχείρισης του λιμένα το 
δικαίωμα να διακόψει όλες τις παροχές προς το σκάφος 
και να απομακρύνει τούτο από τον λιμένα. 

Σκάφη που αποπλέουν έστω και προσωρινά από τον 
τουριστικό λιμένα θα πρέπει να έχουν εξοφλήσει όλες 
τις οφειλές προς τον τουριστικό λιμένα, τουλάχιστον 
μέχρι την ημέρα του απόπλου τους, διαφορετικά, η μη 
εξόφληση των πάσης φύσεως οφειλών συνεπάγεται 
αυτοδικαίως την απώλεια κάθε δικαιώματος ελλιμε- 
νισμού. 

Η καθυστέρηση εξόφλησης τελών για ελλιμενισμό ή 
άλλες υπηρεσίες, συνεπάγεται την επιβολή των νόμιμων 
τόκων υπερημερίας. 

Γ) Η ΥΠΗΡΕΣΙΑ ΠΑΡΟΧΗΣ ΕΞΥΠΗΡΕΤΗΣΕΩΝ: 

α) Μεριμνά για την παροχή των πάσης φύσεως υπη¬ 
ρεσιών και εξυπηρετήσεων π.χ. ηλεκτροδότηση, υδρο- 
δότηση, πετρέλευση,όπως αναφέρονται στο άρθρο 2 
του παρόντος Κανονισμού πλην εκείνων που εμπίπτουν 
στην αρμοδιότητα των Υπηρεσιών Οικονομικής Εκμε¬ 
τάλλευσης, Καθαριότητας, Τεχνικής Υποστήριξης και 
Συντήρησης. 

β) Μεριμνά για την ασφάλεια, φύλαξη και προστασία 
των σκαφών είτε με χρήση ηλεκτρονικών συστημάτων 
ασφαλείας, είτε με εξειδικευμένο προσωπικό ασφαλείας 
(εοουπίγ). 

γ) Μεριμνά για την τήρηση των διατάξεων των άρ¬ 
θρων 5, 7 και 8 του Γ ενικού Κανονισμού Λειτουργίας 
Τουριστικών Λιμένων και ενημερώνει άμεσα τη Γενική 
Διεύθυνση του «ΠΟΡΤΟ ΚΑΡΡΑΣ» για κάθε παράβαση 
που διαπιστώνει. 

δ) Καταρτίζει και εισηγείται στη Γενική Διεύθυνση 
πλήρες και εφαρμόσιμο Σχέδιο λήψης μέτρων για την 
πρόληψη και προστασία των εγκαταστάσεων του του¬ 
ριστικού λιμένα «ΠΟΡΤΟ ΚΑΡΡΑΣ», των ατόμων, των 
σκαφών και των οχημάτων που βρίσκονται στη ζώνη 
του, από έκτακτα περιστατικά, όπως έκρηξη, πυρκαγιά, 
ακραία καιρικά φαινόμενα κ,λ.π. και μεριμνά για τη γνω¬ 
στοποίησή του στο προσωπικό και τους χρήστες. 

ε) Μεριμνά για τη διευκόλυνση των ατόμων με ειδικές 
ανάγκες (ΑΜΕΑ) τόσο στους χώρους υγιεινής όσο και 
στους λοιπούς χώρους του τουριστικού λιμένα. 

στ) Παρέχει στους χρήστες, γενικότερες διευκολύν¬ 
σεις και πληροφορίες που αφορούν π.χ. στα περιβαλ¬ 
λοντικά και πολιτιστικά δρώμενα και αξιοθέατα της 
ευρύτερης περιοχής, στις μετακινήσεις από και προς 
τον τουριστικό λιμένα κ.λ.π. 

ζ) Μεριμνά για τον ασφαλή είσπλου-έκπλου όπως και 
για την πρόσδεση των σκαφών σε συγκεκριμένη θέση 
ελλιμενισμού με εξειδικευμένο άτομο σε βοηθητική 
λέμβο. 

η) Μεριμνά για την εφαρμογή των Πυροσβεστικών 
Διατάξεων. 

Δ) ΥΠΗΡΕΣΙΑ ΚΑΘΑΡΙΟΤΗΤΑΣ 

(α) Μεριμνά για: 

- Την καθαριότητα των χώρων και των πάσης φύ¬ 
σεως εγκαταστάσεων της χερσαίας και θαλάσσιας 
ζώνης. 

- Την καθημερινή καθαριότητα των χερσαίων εγκατα¬ 
στάσεων του τουριστικού λιμένα και φροντίζει για την 
καλή λειτουργία των μέσων καθαριότητας. 

- Την καθημερινή αποκομιδή των απορριμμάτων (ανα- 
κυκλώσιμων ή μη), την περισυλλογή κάθε είδους άχρη¬ 
στων αντικειμένων και την εναπόθεσή τους σε ειδικό 
χώρο μέχρι την απομάκρυνσή τους από τα δημοτικά 
απορριμματοφόρο οχήματα. 

(β) Μεριμνά για την εφαρμογή των διατάξεων του 
άρθρου 4 του Γενικού Κανονισμού Λειτουργίας Τουρι¬ 
στικών Λιμένων και ενημερώνει τη Γενική Διεύθυνση του 
τουριστικού λιμένα για κάθε παραβίαση που διαπιστώ¬ 
νει, υποβάλλοντας σχετικές προτάσεις. 

(γ) Καταρτίζει συμβατό με το Τοπικό Σχέδιο της Λι¬ 
μενικής Αρχής του Ν. Μαρμαρά «ΣχέδιοΈκτακτης Ανά¬ 
γκης» (ΟοηΙίρβηογ ΡΙαη) για την αντιμετώπιση ενδεχο¬ 
μένων περιστατικών ρύπανσης της θάλασσας και των 
ακτών. 

(δ) Μεριμνά για την περισυλλογή και διάθεση των 
επικινδύνων - τοξικών αποβλήτων (π.χ. μπαταρίες, υφα¬ 
λοχρώματα, συσσωρευτές), των ελαιωδών καταλοίπων 
καθώς και των βιολογικών καταλοίπων σύμφωνα με τις 
κείμενες διατάξεις. 

(ε) Καταρτίζει Σχέδιο Παραλαβής και Διαχείρισης 
πετρελαιοειδών καταλοίπων χρησιμοποιημένων λιπα- 
ντελαίων και απορριμμάτων καθώς και επικινδύνων 
αποβλήτων. 

(στ) Μεριμνά για την καλή κατάσταση του εξοπλισμού 
πρόληψης και καταπολέμησης της ρύπανσης της θά¬ 
λασσας από πετρελαιοειδή (πλωτά φράγματα, απορ¬ 
ροφητικά υλικά, και λοιπά μέσα που υποδεικνύονται 
από την οικεία Λιμενική Αρχή) και διαθέτει κατάλληλο 
πλωτό μέσο για τη χρήση του εξοπλισμού πρόληψης 
και καταπολέμησης της ρύπανσης (τοποθέτηση πλωτού 
φράγματος, κλπ). 

(ζ) Σε περίπτωση περιστατικού ρύπανσης, ενημερώνει 
άμεσα και με κάθε πρόσφορο μέσο τη Γ ενική Διεύθυνση 
του τουριστικού λιμένα και τη Λιμενική Αρχή Ν. Μαρ¬ 
μαρά και εκτελεί τις οδηγίες / εντολές της Λιμενικής 
Αρχής για την αντιμετώπισή του. 

Ε) ΥΠΗΡΕΣΙΑ ΤΕΧΝΙΚΗΣ ΥΠΟΣΤΗΡΙΞΗΣ ΚΑΙ ΣΥΝΤΗ¬ 
ΡΗΣΗΣ: 

Ασχολείται με κάθε είδους εργασίες επισκευής και 
συντήρησης τόσο των λιμενικών και χερσαίων εγκατα¬ 
στάσεων και του εξοπλισμού του τουριστικού λιμένα 
όσο και των σκαφών. 

Οι προαναφερόμενες υπηρεσίες στελεχώνονται με κα¬ 
τάλληλα εξειδικευμένο και επαρκές προσωπικό ώστε να 
εξασφαλίζεται καθ’ όλο το 24ωρο η εύρυθμη λειτουργία 
του λιμένα και η εξυπηρέτηση των χρηστών. 

Ειδικότερα απασχολούνται: 

1) ένας Διευθυντής του τουριστικού λιμένα, (πλοίαρ¬ 

χος) 

2) ένας υπάλληλος γραφείου. 

3) ένας Μηχανολόγος Μηχανικός. 

4) ένας ηλεκτρολόγος. 

5) ένας υδραυλικός. 

6) ένας μηχανοτεχνίτης. 

7) ένας οικοδόμος. 

8) πέντε υπάλληλοι γενικών καθηκόντων. 


Άρθρο 4 

Μεγέθη - Κατηγορίες Σκαφών 

Ο συνολικός αριθμός των σκαφών που μπορούν να 
ελλιμενιστούν ταυτόχρονα στον Τουριστικό Λιμένα 
«ΠΟΡΤΟ ΚΑΡΡΑΣ» ανέρχονται σε τριακόσιες δεκαπέ¬ 
ντε (315). Ο συνολικός αυτός αριθμός κατανέμεται κατά 
κατηγορίες σκαφών, ως ακολούθως: 

(α) Για σκάφη από 5 έως 7 μέτρα μήκος, θέσεις 34 
(β)) Γ ια σκάφη από 8 έως 10 μέτρα μήκος, θέσεις 46 
(γ) Για σκάφη από 10 έως 12 μέτρα μήκος, θέσεις 80 
(δ) Γ ια σκάφη από 12 έως 15 μέτρα μήκος, θέσεις 85 
(ε)) Γ ια σκάφη από 15 έως 20 μέτρα μήκος, θέσεις 40 
(στ) Γ ια σκάφη από 20 έως 25 μέτρα μήκος, θέσεις 28 
(ζ) Γ ια σκάφη από 25 και άνω (πιβρα γασάΐε) θέσεις 2 

Άρθρο 5 

Επιτρεπόμενη ταχύτητα - 
Χώροι ελλιμενισμού σκαφών 

1. Η μέγιστη επιτρεπόμενη ταχύτητα εισόδου-εξόδου 
των σκαφών, ορίζεται σε 3 ναυτικά μίλια. 

2. Οι χώροι ελλιμενισμού των σκαφών προκύπτουν και 
ορίζονται στο επισυναπτόμενο στον παρόντα κανονισμό 
τοπογραφικό διάγραμμα (πιαείθΓ ρΐαη). 

3. Από την Υπηρεσία παροχής εξυπηρετήσεων, μετά 
από συνεννόηση με την Γενική Διεύθυνση του Τουριστι¬ 
κού Λιμένα, μπορεί να εγκρίνεται ο ελλιμενισμός σκά¬ 
φους συγκεκριμένης κατηγορίας σε θέσεις ελλιμενισμού 
σκαφών άλλης κατηγορίας, αν δεν υφίστανται αιτήσεις 
ελλιμενισμού σκαφών της κατηγορίας αυτής. 

Άρθρο 6 

Διάθεση θέσεων ελλιμενισμού 

Η διάθεση θέσεων ελλιμενισμού καθορίζεται από τη 
Διεύθυνση του τουριστικού λιμένα, μετά από την υποβο¬ 
λή της σχετικής αίτησης (Εντυπο Δηλώσεως Σκάφους) 
από τον ενδιαφερόμενο. 

• Είσπλους - Αγκυροβολιά - Πρυμνοδέτηση - Πλαγι- 
οδέτηση -Έκπλους 

Η δυνατότητα ελλιμενισμού παρέχεται κατόπιν απο¬ 
δοχής από τον φορέα διαχείρισης του τουριστικού λι¬ 
μένα του σχετικού αιτήματος και σύναψη σχετικής συμ¬ 
φωνίας κατά την οποία ο αϊτών αποδέχεται τον Γενικό 
Κανονισμό Λειτουργίας των Τουριστικών Λιμένων, τον 
παρόντα κανονισμό και το εγκεκριμένο τιμολόγιο. 

Δεν επιτρέπεται η παρεμπόδιση των διαύλων πλεύσης 
και κυκλοφορίας των σκαφών προς ή από τα αγκυροβο¬ 
λιά τους και η προσπέραση οποιουδήποτε εισερχόμενου 
στη θαλάσσια ζώνη του τουριστικού λιμένα, σκάφους. 

Δεν επιτρέπεται η κάθετη προς τον νοητό άξονα ει¬ 
σόδου του τουριστικού λιμένα, πλεύση των σκαφών. 

Το προσωπικό του τουριστικού λιμένα δικαιούται να 
επιθεωρεί τον τρόπο που είναι δεμένα τα σκάφη και να 
προβαίνει σε υποδείξεις προς τους κατόχους - κυβερ¬ 
νήτες για τη λήψη από αυτούς ασφαλέστερων μέτρων, 
που υπαγορεύονται από την ναυτική εμπειρία και τέχνη. 
Σε περίπτωση μη συμμόρφωσης των ανωτέρω προς τις 
υποδείξεις του προσωπικού, ο φορέας διαχείρισης έχει 
το δικαίωμα να προβαίνει στις κατάλληλες ενέργειες 
για την λήψη μέτρων ασφάλειας του σκάφους και να 
επιβαρύνει τον ιδιοκτήτη του με τα τυχόν δημιουργού- 
μενα έξοδα ή ακόμα και να καταγγείλει τη σύμβαση 
ελλιμενισμού. 

Οι διατυπώσεις που ισχύουν για την κίνηση των του¬ 
ριστικών σκαφών στους ελληνικούς λιμένες (άδεια από¬ 
πλου, καταστάσεις πληρώματος και επιβατών, θεώρηση 
ναυτιλιακών εγγράφων κ,λ.π.) ισχύουν και για τον του¬ 
ριστικό λιμένα Πόρτο Καρράς. 

Οι πλοίαρχοι ή κυβερνήτες των εισερχομένων στον 
τουριστικό λιμένα ή εξερχόμενων σκαφών οφείλουν: 

α. Να ανακόπτουν ταχύτητα από τη στιγμή που εισέλ¬ 
θουν στην κατά μήκος της ακτής θαλάσσια ζώνη. 

β. Να πλέουν ήρεμα κατά τη διαδρομή των κατά μή¬ 
κος του διαύλου και εντός του λιμενίσκου εφ’ όσον 
οι καιρικές συνθήκες και οι ελιγμοί του σκάφους το 
επιτρέπουν, ουδέποτε όμως με ταχύτητα μεγαλύτερη 
από τρία (3) μίλια την ώρα. 

γ. Να τηρούν απαρέγκλιτα τις διατάξεις του Διεθνούς 
Κανονισμού Αποφυγής Συγκρούσεων στη Θάλασσα. 

δ. Να συμμορφώνονται πλήρως προς τα επί του σημα- 
τοφορικού ιστού αναρτημένα σήματα. Ειδικότερα: 

- Εφ’ όσον επί του ιστού είναι ανηρτημένη μέλαινα 
σφαίρα, απαγορεύεται ο είσπλους στον τουριστικό λι¬ 
μένα. 

- Εφ’ όσον επί του ιστού δεν είναι ανηρτημένη η μέ- 
λαινα σφαίρα, επιτρέπεται ο είσπλους στον τουριστικό 
λιμένα από το στόμιο διαύλου εισόδου του λιμένος. 

Στις περιπτώσεις είσπλου - έκπλου, τα σκάφη κινού¬ 
νται στον τουριστικό λιμένα, δια μέσου του διαύλου, 
κατά σειράν προτεραιότητας, εφαρμοζομένων των προ- 
αναφερομένων διατάξεων. 

• Ελλιμενισμός - Παραμονή - Μεθόρμιση σκαφών. 

Η παραχώρηση εκ μέρους του φορέα διαχείρισης του 
δικαιώματος ελλιμενισμού σκάφους αποκτάται μόνο 
μετά από έγγραφη έγκριση της Διεύθυνσης του του¬ 
ριστικού λιμένα, εφ’ όσον έχουν συμπληρωθεί τα προς 
τούτο απαραίτητα έγγραφα. 

Ο πλοιοκτήτης, κυβερνήτης, εκπρόσωπος ή χρήστης 
του σκάφους πρέπει να είναι σε θέση να επιδείξει ισχύον 
ασφαλιστήριο συμβόλαιο από νόμιμη και αναγνωρισμέ¬ 
νη ασφαλιστική εταιρεία, το οποίο θα καλύπτει τους 
ασφαλιστικούς κινδύνους που απαιτείται να καλύπτο¬ 
νται σύμφωνα με την κείμενη νομοθεσία, άλλως δεν 
γίνεται δεκτό για ελλιμενισμό. 

Τα ελλιμενισμένα σκάφη κατά τον χρόνο έναρξης του 
ελλιμενισμού τους και καθ’ όλη τη διάρκεια αυτού, θα 
πρέπει να βρίσκονται πάντα σε κατάσταση αξιοπλο'ΐ- 
ας. 

Ο πλοιοκτήτης, κυβερνήτης ή ο εκπρόσωπος του 
σκάφους οφείλει να ενημερώνει εγγράφως τον φορέα 
διαχείρισης του τουριστικού λιμένα, για κάθε αλλαγή 
που αφορά στην πλοιοκτησία - εκπροσώπηση καθώς 
και στο σκάφος (σημαία, νηολόγιο κ.λ.π.). 

Σε κάθε περίπτωση αλλαγής πλοιοκτησίας - ιδιο¬ 
κτησίας ελλιμενισμένου σκάφους, ο πωλητής πρέπει 
να ενημερώνει εγγράφως τον φορέα διαχείρισης του 
τουριστικού λιμένα, περί της γενόμενης αλλαγής, ανα- 
φέροντας το όνομα την διεύθυνση μόνιμης κατοικίας 
του αγοραστή, τα στοιχεία του εκπροσώπου καθώς και 
την ημερομηνία της μεταβίβασης. Την ίδια υποχρέωση 
έχει και ο αγοραστής ο οποίος σε κάθε περίπτωση 
καθίσταται αλληλεγγύως και εις ολόκληρο υπεύθυνος 
με τον πωλητή για την εξόφληση τυχόν υποχρεώσεων 
του περιελθόντος σε αυτόν σκάφους. 


Σε περίπτωση που ο φορέας διαχείρισης του τουρι¬ 
στικού λιμένα, το κρίνει αναγκαίο μπορεί να απαιτήσει 
την μεθόρμιση - μεταφορά οποιουδήποτε σκάφους σε 
άλλο σημείο εντός ή και εκτός του λιμένα. Η μεθόρμιση 
ή μεταφορά σε χερσαίο χώρο κρίνεται αναγκαία αν: 

α. Παρακωλύεται από την παραμονή του σκάφους 
στον λιμένα η λειτουργία (ασφαλής είσπλους και έκ¬ 
πλους σκαφών) και εκμετάλλευση αυτού. 

β. Πιθανολογείται ο κίνδυνος ναυαγίου ή πρόκληση 
ζημιάς σε άλλο ή άλλα σκάφη ή κίνδυνος ρύπανσης. 

γ. Υπάρχει αυθαίρετη κατάληψη θέσεως ελλιμενι- 
σμού. 

Για τη συνδρομή μιας ή περισσοτέρων από τις προα- 
ναφερόμενες προϋποθέσεις συντάσσεται πρακτικό από 
τον φορέα διαχείρισης του τουριστικού λιμένα, με το 
οποίο ορίζεται πενθήμερη προθεσμία από της κοινοποι- 
ήσεως για την μεθόρμιση - μεταφορά του σκάφους. 

Εφ όσον συντρέχει η περίπτωση β' της παρούσης 
παραγράφου, ορίζεται τριήμερος προθεσμία. 

Με μέριμνα του φορέα διαχείρισης του τουριστικού 
λιμένα, το πρακτικό κοινοποιείται με απόδειξη στον 
πλοίαρχο του σκάφους ή στον πλοιοκτήτη, φυσικό ή 
νομικό πρόσωπο ή στον ορισθέντα στη σχετική δήλωση 
εκπρόσωπο ή αντίκλητο, στη δηλωθείσα διεύθυνση κα¬ 
τοικίας των, εφ’ όσον τα στοιχεία αυτά έχουν δηλωθεί 
στον φορέα διαχείρισης του τουριστικού λιμένα. Αν τα 
παραπάνω στοιχεία δεν είναι γνωστά στον φορέα δια¬ 
χείρισης, το πρακτικό επικολλάται σε εμφανές σημείο 
του σκάφους. 

Αν η ταχθείσα προθεσμία παρέλθει άπρακτος, ο φο¬ 
ρέας διαχείρισης του τουριστικού λιμένα προχωρεί 
στην ανέλκυση ή μεθόρμιση του σκάφους. Τ α σχετικά 
έξοδα βαρύνουν αποκλειστικά τον ιδιοκτήτη ή τον εκ¬ 
πρόσωπο του σκάφους. Σε περίπτωση άρνησης αυτών 
να καταβάλουν τα σχετικά ποσά, αυτά καταβάλλονται 
από τον φορέα διαχείρισης του τουριστικού λιμένα και 
αναζητούνται από τους ανωτέρω οι οποίοι ευθύνονται 
εις ολόκληρον. 

Ο φορέας διαχείρισης του τουριστικού λιμένα δε φέ¬ 
ρει ευθύνη για τη φύλαξη του σκάφους που μεταφέρ¬ 
θηκε - μεθορμίστηκε αναγκαστικά ή για τυχόν ζημία 
που επήλθε σε αυτό κατά τη μεταφορά - μεθόρμιση 
ή την παραμονή του σε άλλο χώρο εντός ή εκτός του 
λιμένα. 

Σε περίπτωση που σκάφος βρίσκεται σε επικίνδυνη 
κατάσταση λόγω έκρηξης, φωτιάς, διαρροής κ.λ.π. και 
επίκειται άμεσος κίνδυνος για την ασφάλεια προσώ¬ 
πων, άλλων σκαφών ή των εγκαταστάσεων του τουρι¬ 
στικού λιμένα, εφαρμόζονται οι προβλεπόμενες στους 
κανονισμούς λιμένων διατάξεις περί λήψης έκτακτων 
μέτρων. 

Σε περίπτωση ναυαγίου εφαρμόζονται οι σχετικές 
διατάξεις. 

Εάν το σκάφος πρόκειται να αναχωρήσει οριστικά 
από τον τουριστικό λιμένα ο ιδιοκτήτης, κυβερνήτης ή 
ο νόμιμος εκπρόσωπος αυτού υποχρεούται να το δη¬ 
λώσει εγγράφως και εγκαίρως στον φορέα διαχείρισης 
του τουριστικού λιμένα, άλλως ο φορέας διαχείρισης 
δε φέρει ευθύνη για τη χρέωση του σκάφους μέχρι 
να ενημερωθεί εγγράφως για την οριστική αναχώρηση 
αυτού. 

Αρθρο 7 

Σύστημα αγκυροβολιάς 

Απαγορεύεται η αγκυροβολιά των σκαφών στον του¬ 
ριστικό λιμένα επιτρεπόμενης μόνο της χρήσης των 
υπαρχόντων αγκυροβολιών -ρεμέντζων που υπάρχουν 
στο χώρο του ελλιμενισμού. 

Ο φορέας διαχείρισης του τουριστικού λιμένα μπορεί 
να αλλάξει τις θέσεις αγκυροβολιάς και παραμονής των 
σκαφών σύμφωνα με τις ανάγκες και στα πλαίσια της 
εύρυθμης λειτουργίας του τουριστικού λιμένα. 

Τα σκάφη που κινούνται και ελλιμενίζονται στη θαλάσ¬ 
σια ζώνη οφείλουν να τηρούν τις διατάξεις του διεθνούς 
κανονισμού αποφυγής συγκρούσεων και τις ισχύουσες 
διατάξεις περί ασφαλούς ναυσιπλοΐας καθώς και τις 
διατάξεις του παρόντος κανονισμού. 

Όποιοι καταπλέουν με τα σκάφη τους στη θαλάσσια 
ζώνη του τουριστικού λιμένα οφείλουν να γνωστοποι¬ 
ούν με κάθε πρόσφορο μέσο στη Διεύθυνση αυτού, τα 
χαρακτηριστικά στοιχεία του σκάφους, να αναμένουν 
την άδεια εισόδου και να ακολουθούν τις οδηγίες του 
αρμόδιου προσωπικού για την αγκυροβολιά του σκά¬ 
φους σε χώρο του τουριστικού λιμένα. 

Οι κάτοχοι - κυβερνήτες των σκαφών συμπληρώνουν 
τα παραδιδόμενα σε αυτούς έντυπα και επιδεικνύουν 
όλα τα προβλεπόμενα από τις κείμενες διατάξεις πρω¬ 
τότυπα ναυτιλιακά έντυπα του σκάφους (π.χ. πιστοποι¬ 
ητικά αξιοπλοΐας, ασφάλειας κλπ) χορηγώντας αντί¬ 
γραφα αυτών στον φορέα διαχείρισης του τουριστικού 
λιμένα. 

Σε κάθε περίπτωση, οι ιδιοκτήτες των σκαφών οφεί¬ 
λουν να γνωστοποιούν εγγράφως στον φορέα διαχεί¬ 
ρισης του τουριστικού λιμένα τα πρόσωπα που τους 
εκπροσωπούν κατά το χρόνο της απουσίας τους, 
υποβάλλοντας ταυτόχρονα και την έγγραφη αποδοχή 
αυτών και να ενημερώνουν εγγράφως για τυχόν το¬ 
ποθέτηση φύλακα ο οποίος δεν αποτελεί μέλος του 
πληρώματος. 

Τα σκάφη προσδένονται από τους κατόχους - κυ¬ 
βερνήτες στις θέσεις που τους υποδεικνύονται από 
το αρμόδιο προσωπικό του τουριστικού λιμένα. Τυ¬ 
χόν υποδείξεις του προσωπικού ως και η παρουσία 
του βοηθητικού σκάφους πρόσδεσης του τουριστικού 
λιμένα, δεν απαλλάσσουν τους κατόχους - κυβερνή¬ 
τες της ευθύνης τους, τόσο για τους χειρισμούς του 
σκάφους εντός του λιμένα όσο και για την πρόσδε- 
σή του στο μόνιμο αγκυροβόλιο ή τον χειρισμό των 
πρυμνήσιων. 

Δεν επιτρέπεται η κατά βούληση αγκυροβολιά, πρυ- 
μνοδέτηση ή πλαγιοδέτηση σκάφους καθώς και η κα¬ 
τάληψη οποιοσδήποτε θέσης εντός του λιμένα εκτός 
από εκείνη που υποδεικνύεται από τη Διεύθυνση του 
τουριστικού λιμένα και έχει συμφωνηθεί. 

Οι κάτοχοι πρέπει να διαθέτουν τον απαραίτητο εξο¬ 
πλισμό για την ασφαλή αγκυροβολιά και πρόσδεση των 
σκαφών τους για την οποία φέρουν αποκλειστική ευ¬ 
θύνη και να φροντίζουν έτσι ώστε το σκάφος να είναι 
πάντοτε σωστά δεμένο στη θέση του. Επίσης πρέπει να 
ελέγχουν την καλή κατάσταση του εξοπλισμού πρόσ¬ 
δεσης και να προβαίνουν σε περίπτωση φθοράς σε 
αντικατάσταση αυτού. 


Αρθρο 8 

Μέτρα ασφάλειας και προστασίας των σκαφών 
και των χρηστών του τουριστικού λιμένα 

Ο φορέας διαχείρισης του τουριστικού λιμένα λαμ¬ 
βάνει όλα τα αναγκαία μέτρα φύλαξης και προστασίας 
των σκαφών και διαθέτει πλήρες και εφαρμόσιμο σχέδιο 
λήψης μέτρων για την πρόληψη και προστασία των 
εγκαταστάσεων του τουριστικού λιμένα, των ατόμων, 
των σκαφών και των οχημάτων που βρίσκονται στη ζώνη 
αυτού, από έκτακτα περιστατικά όπως έκρηξη, πυρκαγιά, 
ακραία καιρικά φαινόμενα κλπ γνωστοποιώντας το στο 
προσωπικό και στους χρήστες. 

Ειδικότερα, ο φορέας διαχείρισης του τουριστικού 
λιμένα, λαμβάνει όλα τα προληπτικά και κατασταλτικά 
μέτρα και μέσα πυροπροστασίας που προβλέπονται 
στην υπ’ αριθμ. 10/2002 πυροσβεστική διάταξη όπως 
εκάστοτε ισχύει, καθώς και στις κείμενες διατάξεις, για 
την πρόληψη και αποτροπή πυρκαγιών και ατυχημά¬ 
των και τη διάσωση ατόμων και υλικών αγαθών που 
βρίσκονται και διακινούνται στη χερσαία και θαλάσσια 
ζώνη του. 

Ο χώρος εντός και περιμετρικώς του τουριστικού λιμέ¬ 
να του «ΠΟΡΤΟ ΚΑΡΡΑΣ» φυλάσσεται από μόνιμη δύνα¬ 
μη υπηρεσίας φύλαξης που στελεχώνεται από εξειδικευ- 
μένο προσωπικό καθ’ όλο το 24ωρο, χρησιμοποιώντας 
τετράτροχα και δίκυκλα μέσα άμεσης επέμβασης. 

Περιμετρικά του τουριστικού λιμένα «ΠΟΡΤΟ ΚΑΡΡΑΣ», 
υπάρχει εγκατεστημένο σύστημα κλειστού κυκλώματος 
τηλεόρασης (ΟΟΤΝ/) αποτελούμενο από εννέα κάμερες 
υψηλής τεχνολογίας, που αποσκοπεί στην πρόληψη και 
αποφυγή ατυχημάτων, κλοπών και γενικότερα παράνο¬ 
μων πράξεων που μπορούν να διαταράξουν την ομαλή 
λειτουργία και ευταξία του τουριστικού λιμένα «ΠΟΡΤΟ 
ΚΑΡΡΑΣ». 

Ο φορέας διαχείρισης έχει την ευθύνη συντήρησης 
και καλής λειτουργίας όλων των συστημάτων και μέσων 
πυροπροστασίας του τουριστικού λιμένα. 

Σε εμφανή σημεία του τουριστικού λιμένα αναρτώ- 
νται πινακίδες στην ελληνική και στην αγγλική γλώσσα 
για τους τρόπους ενέργειας του προσωπικού και των 
χρηστών σε περίπτωση εκδήλωσης πυρκαγιάς ή άλλης 
έκτακτης ανάγκης και διατίθεται για το σκοπό αυτό με 
μέριμνα του φορέα διαχείρισης, ενημερωτικό υλικό στην 
ελληνική και στην αγγλική γλώσσα. 

Για την αντιμετώπιση καταστάσεων ανάγκης και για 
τον συντονισμό των απαιτουμένων ενεργειών η Διεύ¬ 
θυνση του τουριστικού λιμένα έχει δημιουργήσει την 
ομάδα αντιμετώπισης καταστάσεων ανάγκης η οποία 
ενεργοποιείται αμέσως μόλις συμβεί μια κατάσταση 
ανάγκης ανεξάρτητα ημέρας και ώρας. 

Οποιος αντιλαμβάνεται συμβάν, ενέργεια ή κατάσταση 
που είναι ή μπορεί να εξελιχθεί σε κίνδυνο για έκρηξη 
πυρκαγιάς, απειλή για την ασφάλεια ανθρώπων ή αιτία 
καταστροφής σκάφους ή εξοπλισμού, σε οποιοδήποτε 
χώρο του τουριστικού λιμένα είναι υποχρεωμένος: 

α. Αμεσα και με οποιονδήποτε τρόπο να ειδοποιήσει 
την Πυροσβεστική Υπηρεσία. 

β. Να ειδοποιήσει και να αναφέρει αμέσως το γεγονός 
στη Διεύθυνση του τουριστικού λιμένα. 

γ. Να κάνει χρήση των συστημάτων συναγερμού που 
ο ίδιος ή ο τουριστικός λιμένας διαθέτει. 

δ. Να πάρει κάθε δυνατό μέτρο και να κάνει χρήση 
των πυροσβεστικών μέσων του τουριστικού λιμένα ή 
οποιουδήποτε σκάφους. 

Το προσωπικό του τουριστικού λιμένα καλεί σε βοή¬ 
θεια την πλησιέστερη Πυροσβεστική Υπηρεσία, κινητο¬ 
ποιεί την ομάδα αντιμετώπισης καταστάσεων ανάγκης 
του τουριστικού λιμένα και συνδράμει στο έργο της 
κατάσβεσης με τα διατιθέμενα μέσα του λιμένα. 

Εφ’ όσον από τη Λιμενική Αρχή ή τη Διεύθυνση του 
τουριστικού λιμένα διαταχθεί επείγουσα μεθόρμιση 
σκαφών οι πλοίαρχοι και οι κυβερνήτες αυτών, υπο- 
χρεούνται να συμμορφωθούν το ταχύτερο δυνατόν με 
τη δοθείσα εντολή. 

Άρθρο 9 
Συντήρηση 

Ο φορέας διαχείρισης του τουριστικού λιμένα έχει την 
υποχρέωση να μεριμνά για την τακτική και έκτακτη συ¬ 
ντήρηση αυτού και τον έλεγχο καλής λειτουργίας όλων 
των εγκαταστάσεών του, να προβαίνει στις απαιτούμε- 
νες αντικαταστάσεις και επισκευές των χερσαίων και 
λιμενικών εγκαταστάσεων αυτού, του φωτισμού και των 
λοιπών ηλεκτρομηχανικών εγκαταστάσεων καθώς και 
του πάσης φύσεως εξοπλισμού και να συμμορφώνεται 
προς τις υποδείξεις των αρμοδίων προς τούτο οργά¬ 
νων, έτσι ώστε ο τουριστικός λιμένας να διατηρείται σε 
κατάσταση πλήρους και άρτιας λειτουργίας. 

Όλες οι εργασίες συντήρησης και επισκευής θα πρέπει 
να εκτελούνται σύμφωνα με τους κανόνες της επιστή¬ 
μης και της τέχνης χωρίς να ενοχλούνται οι χρήστες 
του τουριστικού λιμένα. 

Ο φορέας διαχείρισης του τουριστικού λιμένα, έχει 
υποχρέωση να μεριμνά για την εντός εικοσιτετραώρου 
ή κατά περίπτωση για την κατά το δυνατό συντομότε¬ 
ρη αποκατάσταση τυχόν ζημίας ή δυσλειτουργίας στις 
ηλεκτρομηχανολογικές εγκαταστάσεις - παροχές του 
τουριστικού λιμένα. 

Άρθρο 10 

Ευταξία τουριστικού λιμένα - 
υποχρεώσεις χρηστών - κίνηση τροχοφόρων 

1. Στο τουριστικό λιμάνι Πόρτο Καρράς δεν επιτρέ¬ 
πεται: 

α. Η τοποθέτηση από τους ιδιοκτήτες, αντιπροσώπους, 
κυβερνήτες ή πληρώματα των ελλιμενιζομένων σκαφών 
ή οποιονδήποτε τρίτο, πάσης φύσεως ιδιοκατασκευών 
σταθερών ή μη, στα κρηπιδώματα και τις προβλήτες ή 
άλλους χώρους για την αποθήκευση μικροαντικειμένων, 
ναυτικών εργαλείων, σχοινιών ή αλυσίδων, χωρίς την 
έγκριση της Διεύθυνσης. 

β. Μεγάλης κλίμακας εργασίες συντήρησης και μετα- 
σκευών στα ελλιμενιζόμενα σκάφη. Για οποιαδήποτε ερ¬ 
γασία συντήρησης των σκαφών απαιτείται η προηγού¬ 
μενη ενημέρωση της Διεύθυνσης του τουριστικού λιμένα 
και η χορήγηση σχετικής άδειας. Από τον φορέα διαχεί¬ 
ρισης του τουριστικού λιμένα, καθορίζεται το ωράριο 
εντός του οποίου επιτρέπονται οι εργασίες καθημερινής 
καθαριότητας και μικροεπισκευών των σκαφών καθώς 
και η φόρτιση των συσσωρευτών τους. 

γ. Η καθ’ οιονδήποτε τρόπο πρόκληση θορύβων που 
διαταράσσουν την ησυχία και ομαλή λειτουργία του 
τουριστικού λιμένα. 


δ. Η τοιχοκόλληση, η επικόλληση διαφημιστικών, η 
ανάρτηση πινακίδων, σημειωμάτων ή άλλων ειδοποι¬ 
ητηρίων στις πάσης φύσεως εγκαταστάσεις του του¬ 
ριστικού λιμένα ή σε χώρους διάφορους αυτών που 
καθορίζονται από τον φορέα διαχείρισης του τουρι¬ 
στικού λιμένα. 

ε. Η εγκατάλειψη επί των σκαφών στη χερσαία ζώνη 
του τουριστικού λιμένα ζώων, χωρίς την παρουσία των 
κατόχων τους ή μελών του πληρώματος. 

Η ύπαρξη ζώων επί των σκαφών επιτρέπεται μόνο εφ’ 
όσον βρίσκονται υπό τον έλεγχο των κυρίων τους, δεν 
προκαλούν θορύβους και δεν ρυπαίνουν τους χώρους 
του τουριστικού λιμένα. Ο φορέας διαχείρισης του του¬ 
ριστικού λιμένα μπορεί, εφ’ όσον το κρίνει αναγκαίο, 
να ζητεί από τους κυρίους των κατοικίδιων ζώων την 
απομάκρυνσή τους, ιδίως μάλιστα όταν αυτή η ανάγκη 
υπαγορεύεται από λόγους υγιεινής και ενόχλησης των 
χρηστών. 

στ. Η λήψη θαλάσσιου λουτρού στους χώρους ελλι- 
μενισμού ή αγκυροβολιάς των σκαφών. 

ζ. Η αλιεία στην θαλάσσια ζώνη του τουριστικού λι¬ 
μένα. 

η. Οι πάσης φύσεως υποβρύχιες δραστηριότητες χω¬ 
ρίς την έγκριση του φορέα διαχείρισης του τουριστικού 
λιμένα. 

θ. Η είσοδος και παραμονή μικροπωλητών και λοιπών 
ασκούντων πάσης φύσεως εμπορική δραστηριότητα 
χωρίς τη συναίνεση του φορέα διαχείρισης. 

ι. Η στάθμευση κάθε είδους οχημάτων και τροχο¬ 
φόρων εκτός των ειδικά προς τούτο καθορισμένων 
χώρων στάθμευσης οι οποίοι επισημαίνονται με ενδει¬ 
κτικές πινακίδες που τοποθετούνται με μέριμνα του 
φορέα διαχείρισης του τουριστικού λιμένα. Ο φορέας 
διαχείρισης,μπορεί να μην επιτρέπει την είσοδο ή στάθ¬ 
μευση οποιουδήποτε τροχοφόρου οχήματος, αν κρίνει 
ότι διαταράσσεται η τάξη και η ομαλή λειτουργία του 
λιμένα. 

2. Η ανέλκυση ή καθέλκυση σκάφους, ο καθαρισμός 
των υφάλων του στη θαλάσσια ή χερσαία ζώνη του 
τουριστικού λιμένα καθώς και η χρήση των κεκλιμένων 
επιπέδων ή υποδοχών, επιτρέπεται μόνο στους καθο¬ 
ρισμένους για τις εργασίες αυτές χώρους μετά από 
σχετική άδεια του φορέα διαχείρισης του τουριστικού 
λιμένα. 

3. Δεν επιτρέπεται στους χρήστες του τουριστικού 
λιμένα η εγκατάλειψη σχοινιών, αλυσίδων, καλωδίων, 
συσκευών ή άλλων εξαρτημάτων ή εξοπλισμού του 
τουριστικού λιμένα, κατά τη διάρκεια ελλιμενισμού ή 
κατά τον απόπλου των σκαφών, καθώς και η πρόκληση 
φθορών στον προαναφερόμενο εξοπλισμό. Οι χρήστες 
επιβαρύνονται με όλες τις δημιουργούμενες για την 
αντικατάσταση ή επισκευή του εξοπλισμού δαπάνες, 
που προήλθαν λόγω φθοράς ή απώλειας εάν οφείλονται 
σε υπαιτιότητά τους. 

4. Ο φορέας διαχείρισης του τουριστικού λιμένα δεν 
ευθύνεται για απώλεια ή ζημιά αντικειμένων που ανή¬ 
κουν σε σκάφη και έχουν εγκαταλειφθεί στους χώρους 
του τουριστικού λιμένα. Οι ιδιοκτήτες των σκαφών στα 
οποία ανήκουν τα ως άνω αντικείμενα ή εξοπλισμός, 
επιβαρύνονται με τα τυχόν δημιουργούμενα έξοδα με¬ 
ταφοράς και φύλαξης αυτών. 

5. Σε περίπτωση κατά την οποία σκάφος προξενήσει 
ζημιές στα αγκυροβόλια της θέσης πρόσδεσης στην 
οποία ελλιμενίζεται, στις εγκαταστάσεις του τουριστι¬ 
κού λιμένα ή στα παρακείμενα σκάφη, είναι υποχρεω¬ 
μένο να αποκαταστήσει τις ζημιές ή φθορές. 

6. Τα πληρώματα και οι με οποιαδήποτε ιδιότητα επι- 
βαίνοντες στα σκάφη που ελλιμενίζονται στον τουρι¬ 
στικό λιμένα, οφείλουν να συμπεριφέρονται με ευγένεια 
και ευπρέπεια και να μη διαταράσσουν την τάξη και την 
ομαλή λειτουργία του. 

Άρθρο 11 

Προστασία περιβάλλοντος, καθαριότητα - 
διαχείριση απορριμάτων και αποβλήτων 

Ο φορέας διαχείρισης του τουριστικού λιμένα, τα ελ¬ 
λιμενιζόμενα σκάφη και όποιος χρησιμοποιεί τις εγκα¬ 
ταστάσεις της θαλάσσιας και χερσαίας ζώνης αυτού, 
οφείλουν να τηρούν τα προβλεπόμενα από την κείμενη 
νομοθεσία μέτρα προστασίας του περιβάλλοντος και 
ιδιαίτερα να μεριμνούν για την αποφυγή ρύπανσης της 
θάλασσας και των ακτών από πετρέλαιο, πετρελαιοει¬ 
δή μείγματα, επιβλαβείς ουσίες ή μείγματα αυτών και 
πάσης φύσεως απόβλητα, λύματα και απορρίμματα. 

Ο τουριστικός λιμένας «ΠΟΡΤΟ ΚΑΡΡΑΣ» διαθέτει 
σχέδιο αντιμετώπισης θαλάσσιας ρύπανσης το οποίο 
έχει σκοπό την ελαχιστοποίηση των επιπτώσεων στο 
θαλάσσιο περιβάλλον σε περίπτωση που για οποιονδή- 
ποτε λόγο προκληθεί θαλάσσια ρύπανση. 

Ο τουριστικός λιμένας διαθέτει τον απαραίτητο εξο¬ 
πλισμό καταπολέμησης της θαλάσσιας ρύπανσης, που 
χρησιμοποιείται σύμφωνα με το ισχύον σχέδιο αντιμε¬ 
τώπισης περιστατικών ρύπανσης του λιμένα. 

Η παραλαβή και διαχείριση των πάσης φύσεως αποβλή¬ 
των γίνεται με βάση το εγκεκριμένο σχέδιο παραλαβής και 
διαχείρισης αποβλήτων, το οποίο αφορά στα οικιακά και 
λοιπά απορρίμματα, στα βιολογικά και ελαιώδη κατάλοιπα 
των σκαφών και στα πάσης φύσεως απόβλητα. 

Ο τουριστικός λιμένας διαθέτει εγκατεστημένο σύστη¬ 
μα αναρρόφησης ελαιωδών και βιολογικών καταλοίπων 
από τα σκάφη, η χρησιμοποίηση του οποίου γίνεται 
μετά από συνεννόηση με τη Διεύθυνση του λιμένα. 

Απαγορεύεται η εντός του θαλάσσιου και χερσαίου 
χώρου του τουριστικού λιμένα απόρριψη αντικειμένων, 
τα οποία είναι δυνατό με οποιονδήποτε τρόπο να προ- 
καλέσουν ρύπανση αυτών. 

Απόθεση απορριμμάτων μπορεί να γίνεται μόνον κατά 
τη διάρκεια συγκεκριμένων χρονικών διαστημάτων όπως 
αυτά ορίζονται από τη Διεύθυνση του τουριστικού λιμέ¬ 
να και αναφέρονται στους πίνακες ανακοινώσεων. Τα 
απορρίμματα αποτίθενται συσκευασμένα σε κλειστές 
σακούλες μέσα στους ειδικά τοποθετημένους κάδους. 

Ο φορέας διαχείρισης του τουριστικού λιμένα μεριμνά 
για την τακτική αποκομιδή των απορριμμάτων καθώς 
επίσης και για την καθημερινή καθαριότητα των χερ¬ 
σαίων χώρων, των λιμενικών εγκαταστάσεων και της 
θαλάσσιας ζώνης του λιμένα. 

Η με οποιονδήποτε τρόπο πρόκληση ρύπανσης, συνε¬ 
πάγεται την υποχρέωση κάλυψης των εξόδων απορρύ¬ 
πανσης και την επιβολή προστίμων σε αυτόν που προκά- 
λεσε τη ρύπανση σύμφωνα με τις ισχύουσες διατάξεις. 

Κατά τη διάρκεια ελλιμενισμού τους τα σκάφη πρέπει να 
διατηρούν τα απορρίμματά τους σε ερμητικά κλειστά δο¬ 
χεία ή σάκους από συνθετική ύλη, καλά ασφαλισμένους. 


Άρθρο 12 

Κυρώσεις 

Τα ελλιμενιζόμενα σκάφη οφείλουν να εξοφλούν τα 
δικαιώματα για τις παρεχόμενες υπηρεσίες - εξυπηρε¬ 
τήσεις εμπρόθεσμα και σύμφωνα με όσα προβλέπονται 
στον παρόντα κανονισμό και στην Υπουργική Απόφαση 
έγκρισης των τιμολογίων, άλλως επιβαρύνονται με τους 
νόμιμους τόκους υπερημερίας ανεξάρτητα από άλλες 
κυρώσεις που μπορεί να προβλέπονται. 

Οι χρησιμοποιούντες τους χώρους του λιμένα, θα¬ 
λάσσιους ή χερσαίους, υπόκεινται στους ελέγχους που 
προβλέπει η εκάστοτε ισχύουσα νομοθεσία για τις ζώ¬ 
νες λιμένων ( λιμενικούς, τελωνειακούς, προστασίας 
περιβάλλοντος κ,λ.π) 

Για κάθε διαφορά, που προκύπτει από τα οριζόμενα 
στον παρόντα κανονισμό, αρμόδια ορίζονται τα δικα¬ 
στήρια Αθηνών. 

Αρθρο 13 

Γνωστοποίηση κανονισμών λειτουργίας 

Με μέριμνα του φορέα διαχείρισης του τουριστικού 
λιμένα «ΠΟΡΤΟ ΚΑΡΡΑΣ» επιδίδεται στον πλοιοκτήτη 
ή κυβερνήτη ή εκπρόσωπο ή χρήστη κάθε σκάφους 
του οποίου εγκρίνεται ο ελλιμενισμός στον εν λόγω 
λιμένα, αντίγραφο του Γ ενικού Κανονισμού Λειτουργίας 
Τουριστικών Λιμένων και του παρόντος Ειδικού Κανο¬ 
νισμού. Σε περίπτωση που το πρόσωπο της επίδοσης 
είναι αλλοδαπός, οι ως άνω κανονισμοί επιδίδονται με¬ 
ταφρασμένοι στην Αγγλική. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 30 Οκτωβρίου 2007 

Ο ΥΠΟΥΡΓΟΣ 

ΑΡΗΣ ΣΠΗΛΙΩΤΟΠΟΥΛΟΣ 
-♦- 

Αριθμ. Οικ. 53523 (3) 

Έγκριση υπερωριακής απασχόλησης και καθιέρωση αυ¬ 
τής με αμοιβή κατά τις απογευματινές ώρες, των 
υπαλλήλων της Ν.Α. Λασιθίου για το Β' εξάμηνο 
2007. 

Ο ΝΟΜΑΡΧΗΣ ΛΑΣΙΘΙΟΥ 

Έχοντας υπόψη: 

1. Τις διατάξεις του π.δ. 30/1996 «Κώδικα Νομαρχιακής 
Αυτοδιοίκησης». 

2. Τις διατάξεις του άρθρου 15 παρ.18 εδ.2 του ν. 
2503/1997 «Διοίκηση, Οργάνωση της Περιφέρειας, ρύθ¬ 
μιση θεμάτων για την Τοπική Αυτοδιοίκηση και άλλες 
διατάξεις. 

3. Τις διατάξεις του άρθρου 25 παρ.7 του ν. 2738/1999 
«Συλλογικές διαπραγματεύσεις στη Δημόσια Διοίκη¬ 
ση κ.λ.π. (Φ.Ε.Κ. 180 Α'/1999) και του άρθρου 16 του 
ν. 3205/2003 «Μισθολογικές ρυθμίσεις λειτουργών και 
υπαλλήλων του Δημοσίου, Ν.Π.Δ.Δ. και Ο.Τ.Α., κ.λ.π.» κα¬ 
θώς και την υπ’ αριθμ. 2/72757/0022/31.12.2003 διευκρι¬ 
νιστική εγκύκλιο του Γ.Λ.Κ. σύμφωνα με τις οποίες η 
διαπίστωση της ανάγκης για υπερωριακή εργασία των 
υπαλλήλων των Νομαρχιακών Αυτοδιοικήσεων και η 
καθιέρωση αυτής γίνεται με απόφαση Νομάρχη. 




ΦΕΚ 2165 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


30079 


4. Την ανάγκη καθιέρωσης υπερωριακής εργασίας 
στους υπαλλήλους του Τμήματος Προσωπικού για την 
υποβοήθηση του έργου της τριμελούς επιτροπής κα¬ 
τάρτισης των πινάκων κατάταξης των υποψηφίων για 
την πρόσληψη τακτικού προσωπικού στη Ν.Α. Λασιθίου 
σύμφωνα με την υπ’ αριθμ. 1/218Μ/2007 Προκήρυξη κα¬ 
θώς επίσης την πρόσληψη προσωπικού μερικής απασχό¬ 
λησης σύμφωνα με την υπ’ αριθμ. Τ.Τ. 40589/19.7.2007 
έγκριση επιχειρησιακού σχεδίου μερικής απασχόλησης 
ν. 3250/2004 του ΥΠ.ΕΣ.Δ.Δ.Α 

5. Την ανάγκη καθιέρωσης υπερωριακής εργασίας 
στους υπαλλήλους του Τμήματος Οργάνωσης και Πλη¬ 
ροφορικής για την εγκατάσταση και θέση σε λειτουργία 
Πληροφοριακών Συστημάτων (ΟΠΣ). 

6. Το γεγονός ότι έχει εξασφαλισθεί η πίστωση που 
απαιτείται για την πληρωμή της συγκεκριμένης δαπάνης 
η οποία ανέρχεται στο ποσό των 5.300 Ευρώ στον φορέα 
072 (Δαπάνες Διοίκησης) και τον Κ.Α.Ε.0511 «υπερωριακή 
εργασία» (σχετ. η από Δ.Υ/26.10.2007 βεβαίωση της Διεύ¬ 
θυνσης Οικονομικών Υπηρεσιών), αποφασίζουμε: 

Διαπιστώνουμε την ανάγκη για υπερωριακή εργασία πέρα 
από τις ώρες της υποχρεωτικής απασχόλησης των υπαλλή¬ 
λων μας και ειδικότερα ενός (1) ΠΕ Διοικητικού και/ή Οικονο¬ 
μικού (Διοικητικού), δύο (2) ΤΕ Διοικητικού-Λογιστικού, ενός 
(1) ΔΕ Διοικητικού-Λογιστικού, δύο (2) ΔΕ Προσωπικού Η/Υ 
και καθιερώνουμε αυτήν με αμοιβή, για την αντιμετώπιση 
των ανωτέρω αυξημένων υπηρεσιακών αναγκών για το Β 
εξάμηνο 2007 κατά τις απογευματινές ώρες. 

Οι ώρες υπερωριακής εργασίας συνολικά ανέρχονται 
σε εννιακόσιες είκοσι (920) απογευματινές και κατα- 
νέμονται ως εξής: για την ειδικότητα ΔΕ Προσωπικού 
Η/Υ από εκατό (100) ώρες τον καθένα και για τις υπό¬ 
λοιπες ειδικότητες από εκατό ογδόντα (180) ώρες τον 
καθένα. 

Η δαπάνη αποζημίωσης βαρύνει τις εγκεκριμένες πι¬ 
στώσεις του Προϋπολογισμού της Ν.Α. Λασιθίου συνο¬ 
λικού ύψους 5.300 Ευρώ στον ΚΑΕ 0511. 

Η απόφαση αυτή να δημοσιευθεί στην Εφημερίδα της 
Κυβερνήσεως και έχει αναδρομική ισχύ μέχρι ένα μήνα 
από την ημερομηνία δημοσίευσης στην Εφημερίδα της 
Κυβερνήσεως. 

Άγιος Νικόλαος, 26 Οκτωβρίου 2007 

Ο Νομάρχης 
ΑΝΤΩΝΗΣ ΣΤΡΑΤΑΚΗΣ 

-♦- 

Αριθμ. 5250 (4) 

Υπερωριακή απασχόληση υπαλλήλων Ν.Α Μαγνησίας. 

Ο ΝΟΜΑΡΧΗΣ ΜΑΓΝΗΣΙΑΣ 

Έχοντας υπόψη: 

1. Τις διατάξεις: 

α) Του π.δ. 30/1996 «Κώδικας Νομαρχιακής Αυτοδι¬ 
οίκησης». 

β) Του άρθρου 15 παρ. 18 εδ. 2 του ν. 2503/1997 «Διοί¬ 
κηση, Οργάνωση, Στελέχωση της Περιφέρειας κ.λ.π.». 

γ) Του άρθρου 16 του ν. 3205/2003. 

δ) Του άρθρου 25 ν. 2738/1999 «Συλλογικές διαπραγ¬ 
ματεύσεις στη Δημόσια Διοίκηση κ.λ.π.». 

2. Την ανάγκη της σύνταξης συμβάσεων για τις προ¬ 
σλήψεις εποχιακού προσωπικού, τον έλεγχο και την 
διεκπεραίωση των βιβλίων των Κτηνιατρικών Κέντρων - 
Βόλου, Αργαλαστής, Αλμυρού, Βελεστίνου και Σκοπέλου, 


την καταχώρηση της ΑΠΔ μέσω Ιντερνετ, τις εισηγήσεις 
των τροποποιήσεων οικονομικών θεμάτων προς το Νο¬ 
μαρχιακό Συμβούλιο και την διεκπεραίωση οικονομικών 
δαπανών της Διεύθυνσης Κτηνιατρικής Μαγνησίας. 

3. Το γεγονός ότι για την διεκπεραιώσει των ανωτέρω 
εργασιών θα απαιτηθεί απασχόληση των υπαλλήλων 
πέραν του κανονικού ωραρίου εργασίας τους, αποφα¬ 
σίζουμε: 

Εγκρίνουμε την υπερωριακή απασχόληση εκατόν 
ογδόντα (180) ωρών κατ’ άτομο από 1.10.2007 μέχρι 
31.12.2007 και για δύο (2) συνολικά υπαλλήλους πέραν 
του κανονικού ωραρίου εργασίας της Διεύθυνσης Κτη¬ 
νιατρικής Μαγνησίας της Ν.Α. Μαγνησίας για την αντι¬ 
μετώπιση των ανωτέρω υπηρεσιακών αναγκών. 

Η σχετική δαπάνη ανέρχεται στο ποσό των δύο χιλι¬ 
άδων διακοσίων Ευρώ (2.200 ευρώ) και θα βαρύνει τον 
Προϋπολογισμό της Ν.Α Μαγνησίας έτους 2007 ειδικός 
φορέας 072 ΚΑΕ 0511. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Βόλος, 27 Σεπτεμβρίου 2007 
Ο Νομάρχης 

ΑΠΟΣΤΟΛΟΣ ΠΑΠΑΤΟΛΙΑΣ 

-♦- 

Αριθμ. 25457 (5) 

Τεχνικά χαρακτηριστικά των νέων πάγκων πώλησης 
οπωροκηπευτικών στις λαϊκές αγορές δικαιοδοσί¬ 
ας μας. 

Ο ΠΡΟΕΔΡΟΣ ΤΟΥ Δ.Σ. ΤΟΥ ΟΡΓΑΝΙΣΜΟΥ 
ΛΑΪΚΩΝ ΑΓΟΡΩΝ ΑΘΗΝΑΣ - ΠΕΙΡΑΙΑ 

Έχοντας υπόψη: 

1) Τον Α.Ν. 1470/1938 «Περί Οργανισμού του Ταμείου 
Λαϊκών Αγορών Αθηνών-Πειραιώς και Περιχώρων» όπως 
τροποποιήθηκε και συμπληρώθηκε μεταγενέστερα. 

2) Το π.δ. 489/1987 «Οργανισμός του Ταμείου Λαϊκών 
Αγορών». 

3) Τον ν. 3190/2003 «Τροποποίηση του ν. 2323/1995 
«Υπαίθριο Εμπόριο και άλλες διατάξεις» και άλλες δι¬ 
ατάξεις (άρθρο 6). 

4) Το ν. 3377/2005 (άρθρο 6 παρ. 3) «Αρμοδιότητες του 
Δ.Σ. του Οργανισμού Λαϊκών Αγορών Αθηνών-Πειραιά», 
όπως τροποποιήθηκε και ισχύει. 

5) Το π.δ. 51/2006 «Όροι και Προϋποθέσεις λειτουργίας 
λαϊκών αγορών». 

6) Την υπ’ αριθμ. 39/18.10.2007 (θέμα Ιο) πράξη του 
Δ.Σ. του Οργανισμού Λαϊκών Αγορών Αθηνών -Πειραιά, 
αποφασίζουμε: 

Ορίζουμε τις τεχνικές προδιαγραφές των νέων πά¬ 
γκων πώλησης οπωροκηπευτικών στις λαϊκές αγορές 
δικαιοδοσίας μας: 

ΔΙΑΣΤΑΣΕΙΣ 

Οι βασικές διαστάσεις του πάγκου είναι ΜΗΚΟΣ 2,5πι 
- ΠΛΑΤΟΣ 1,2γπ. 

Οι διαστάσεις αυτές με πρόσθετα μέρη μπορούν να 
γίνουν πιεχίπιυπι ΜΗΚΟΣ έως 3,5πι και ΠΛΑΤΟΣ έως 2,2πι 
στα άκρα, με την προϋπόθεση ότι τα εμπρός μέρη των 
πάγκων τοποθετημένων στην λαϊκή αγορά αποτελούν 
συνολικά ευθεία γραμμή. 

Το ύψος στο εμπρός μέρος είναι 0,75πι και πίσω Ο,δπι 
στο σημείο του 1,2πι πλάτους. 

ΜΕΤΑΛΛΙΚΑ ΜΕΡΗ 

Η μεταλλική κατασκευή είναι όλη από ηλεκτρολυτικά 
γαλβανισμένη λαμαρίνα η οποία δεν οξειδώνεται και 
δεν αλλοιώνεται (ψυχρό γαλβάνισμα). 

Να έχει δοθεί ιδιαίτερη προσοχή ώστε να μην πα¬ 
ρουσιάζει ο πάγκος αιχμηρές απολήξεις ώστε να μην 
προκαλούνται σωματικές βλάβες. 

Όλες οι οπές από τις δοκούς να είναι σφραγισμένες 
ώστε να μην εισέρχονται σε αυτά ακαθαρσίες, νερά, 
έντομα κ.λπ. 

Ο τρόπος συναρμολόγησης του πλαισίου (σκελετού) 
να είναι ιδιαίτερα γρήγορος και ανθεκτικός. 

Τα αναπτύγματα του πάγκου να είναι πρόσθετα τεμά¬ 
χια αποσπώμενα και να είναι εύκολα στην κατ’ επιλογήν 
τοποθέτησή τους. 

Ο πάγκος δεν χρειάζεται κανένα απολύτως εργαλείο για 
την συναρμολόγηση και την αποσυναρμολόγησή του. 

Ο πάγκος θα πρέπει να αντέχει με απόλυτη ασφάλεια 
συνολικό βάρος επιθυμητό από τον πωλητή ανάλογα 
με τα είδη του. 

ΕΠΙΦΑΝΕΙΑ ΠΑΓΚΟΥ 

Η επιφάνεια του πάγκου και των προσθηκών του είναι 
από υλικό κατάλληλο για άμεση επαφή με τρόφιμα όπως 
αυτά ορίζονται από την ισχύουσα εθνική και κοινοτική 
νομοθεσία. 

Το χρώμα κατά την οριστική παράδοση θα είναι λευ¬ 
κό. 

Οι διαστάσεις θα είναι υποδιαιρέσεις των 2,5πι * 1,2πι 
προκειμένου να καλύπτεται αντίστοιχη επιφάνεια, το 
δε στοιχείο θα δίνει εικόνα συμπαγή. 

Εάν ο πωλητής χρησιμοποιεί «κάλυμμα» της επιφά¬ 
νειας, να είναι από υλικό κατάλληλο για άμεση επαφή 
με τρόφιμα όπως αυτά ορίζονται από την ισχύουσα 
εθνική και κοινοτική νομοθεσία, και χρώματος της επι¬ 
λογής του. 

ΕΠΙΦΑΝΕΙΑ ΤΑΜΙΑΚΗΣ 

Η επιφάνεια για την τοποθέτηση της ταμειακής μη¬ 
χανής είναι διαστάσεων 500χ330χ25πιπι. 

Η επάνω όψη θα είναι λεία ενώ στην κάτω θα προ¬ 
σαρμόζεται στήριγμα. 

Το στήριγμα πρέπει να μπορεί να κατασκευαστεί 
σε όποιο ύψος θεωρείται κατάλληλο ανάλογα με τα 


πωλούμενα είδη ώστε να εξέχει από το επίπεδο του 
πάγκου και θα είναι ανεξάρτητο ώστε να τοποθετείται 
σε όποιο σημείο του πάγκο είναι πιο ευδιάκριτο για την 
τοποθέτηση της ζυγαριάς. 

ΠΟΔΙΑ (εξωτερικό κάλυμμα) 

Η ποδιά είναι από πλαστικό ανθεκτικό ύφασμα χρώ¬ 
ματος μπλε θΙθοΙπο 

Η ποδιά περιβάλει όλο τον πάγκο με αναπτύγματα 
ή χωρίς και θα καλύπτει το εμπρός και τα δύο πλαϊνά 
μέρη του πάγκου 

Τοποθετείται πάνω στον σκελετό του πάγκου στο 
επάνω μέρος χωρίς άγκιστρα που προεξέχουν εξω¬ 
τερικά. 

ΤΕΝΤΑ 

Η τέντα είναι από αδιάβροχο ανθεκτικό ύφασμα χρώ¬ 
ματος πορτοκαλί. 

Έχει την δυνατότητα να ρυθμίζεται η κλήση της και 
το ύψος της ανάλογα με επιθυμία του χρήστη. 

Ο πάγκος θα έχει την δυνατότητα να καλύπτεται και 
με ομπρέλα. Για το λόγο αυτό θα υπάρχει οπή περίπου 
στο κέντρο του πάγκου με τάπα. 

Οι διαστάσεις της καλυπτόμενης επιφάνειας ενιαία 
είναι 3πι * 2,8πι. 

ΚΑΔΟΣ ΑΠΟΡΡΙΜΜΑΤΩΝ 

Η όλη κατασκευή συμπληρώνεται με ένα δίαιτά με 
πλαστικό καπάκι και σύστημα ανάρτησης σάκου απορ¬ 
ριμμάτων. 

Η διαδικασία ένταξης κατασκευαστών στην κατηγο¬ 
ρία των εγκεκριμένων για κατασκευή πάγκων λαϊκών 
αγορών, παραμένει ανοικτή εσαεί. 

Χωρίς χρονικό περιορισμό κάθε κατασκευάστρια 
εταιρεία θα μπορεί να προσκομίζει δείγμα πάγκου, θα 
αξιολογείται από αρμόδια Επιτροπή και αν πληροί τις 
προδιαγραφές, η εν λόγω εταιρεία θα χαρακτηρίζεται 
εγκεκριμένη. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 1 Νοεμβρίου 2007 
Ο Πρόεδρος Δ.Σ. 

Α. ΚΑΨΙΩΤΗΣ 





30082 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΠΕΡΙΦΕΡΕΙΑΚΑ ΓΡΑΦΕΙΑ ΠΩΛΗΣΗΣ Φ.Ε.Κ. 

ΘΕΣΣΑΛΟΝΙΚΗ - Βασ. Όλγας 227 

23104 23956 

ΛΑΡΙΣΑ - Διοικητήριο 

2410 597449 

ΠΕΙΡΑΙΑΣ - Ευριπίδου 63 

210 4135228 

ΚΕΡΚΥΡΑ - Σαμαρά 13 

26610 89122 

ΠΑΤΡΑ - Κορίνθου 327 

2610 638109 

ΗΡΑΚΛΕΙΟ - Πεδιάδος 2 

2810 300781 

ΙΩΑΝΝΙΝΑ - Διοικητήριο 

26510 87215 

ΜΥΤΙΛΗΝΗ - Πλ. Κωνσταντινουπόλεως 1 

22510 46654 

ΚΟΜΟΤΗΝΗ - Δημοκρατίας 1 

25310 22858 




ΤΙΜΗ ΠΩΛΗΣΗΣ ΦΥΛΛΩΝ ΤΗΣ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


Σε έντυπη υοοίίή 

• Για τα Φ.Ε.Κ. από 1 μέχρι 16 σελίδες σε 1 €, προσαυξανόμενη κατά 0,20 € για κάθε επιπλέον οκτασέλιδο ή μέρος αυτού. 

• Για τα φωτοαντίγραφα Φ.Ε.Κ. σε 0,15 € ανά σελίδα. 

Σε υορφη ΡΥΡ/ΟΡ 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α' 

150 € 

40 € 

15 € 

Β' 

300 € 

80 € 

30 € 

Γ' 

50 € 

- 

- 

Υ.Ο.Δ.Δ. 

50 € 

- 

- 

Δ' 

110 € 

30 € 

- 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α.Α.Π. 

110 € 

30 € 

- 

Ε.Β.Ι. 

100 € 

- 

- 

Α.Ε.Δ. 

5 € 

- 

- 

Δ.Δ.Σ. 

200 € 

- 

20 € 

Α.Ε. - Ε.Π.Ε. και Γ.Ε.ΜΗ. 

- 

- 

100 € 


• Η τιμή πώλησης μεμονωμένων Φ.Ε.Κ. σε μορφή οά-Γοιπ από εκείνα που διατίθενται σε ψηφιακή μορφή και μέχρι 100 σελίδες, σε 5 ί προσαυξανόμενη κατά 1 6 ανά 50 σελίδες. 

• Η τιμή πώλησης σε μορφή οά-Γοπι/άνά, δημοσιευμάτων μιας εταιρείας στο τεύχος Α.Ε.-Ε.Π.Ε. και Γ.Ε.ΜΗ. σε 5 € ανά έτος. 

ΠΑΡΑΓΓΕΛΙΑ ΚΑΙ ΑΠΟΣΤΟΛΗ Φ.Ε.Κ.; Τηλεφωνικά: 210 4071010 ■ (αχ: 210 4071010 - ίπΙθΓπβΙ: ΗΗρ;//νννννν.β 1 . 9 Γ 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


* Το τεύχος Α.Σ.Ε.Π. (έντυπη μορφή) θα αποστέλλεται σε συνδρομητές ταχυδρομικά, με την επιβάρυνση των 70 €, ποσό το οποίο αφορά τα ταχυδρομικά έξοδα. 

* Για την παροχή πρόσβασης μέσω διαδικτύου σε Φ.Ε.Κ. προηγουμένων ετών και συγκεκριμένα στα τεύχη: α) Α, Β, Δ, Α.Α.Π, Ε.Β.Ι. και Δ.Δ.Σ, η τιμή προσαυξάνεται, 
πέραν του ποσού της ετήσιας συνδρομής του 2007, κατά 40 ί ανά έτος και ανά τεύχος και β) για το τεύχος Α.Ε.-Ε.Π.Ε. & Γ.Ε.ΜΗ, κατά 60 ί ανά έτος παλαιότητας. 

* Η καταβολή γίνεται σε όλες τις Δημόσιες Οικονομικές Υπηρεσίες (Δ.Ο.Υ.). Το πρωτότυπο διπλότυπο (έγγραφο αριθμ. πρωτ. 9067/28.2.2005 2η Υπηρεσία 
Επιτρόπου Ελεγκτικού Συνεδρίου) με φροντίδα των ενδιαφερομένων, πρέπει να αποστέλλεται ή να κατατίθεται στο Εθνικό Τυπογραφείο (Καποδιστρίου 34, 
Τ,Κ. 104 32 Αθήνα). 

* Σημειώνεται ότι φωτοαντίγραφα διπλοτύπων, ταχυδρομικές Επιταγές για την εξόφληση της συνδρομής, δεν γίνονται δεκτά και θα επιστρέφονται. 

* Οι οργανισμοί τοπικής αυτοδιοίκησης, τα νομικά πρόσωπα δημοσίου δικαίου, τα μέλη της Ένωσης Ιδιοκτητών Ημερησίου Τύπου Αθηνών και Επαρχίας, οι τηλεο¬ 
πτικοί και ραδιοφωνικοί σταθμοί, η Ε.Σ.Η.Ε.Α, τα τριτοβάθμια συνδικαλιστικά Οργανα και οι τριτοβάθμιες επαγγελματικές ενώσεις δικαιούνται έκπτωσης πενήντα 
τοις εκατό (50%) επί της ετήσιας συνδρομής (τρέχον έτος + παλαιότητα). 

* Το ποσό υπέρ Τ.Α.Π.Ε.Τ. [5% επί του ποσού συνδρομής (τρέχον έτος + παλαιότητα)], καταβάλλεται ολόκληρο (Κ.Α.Ε. 3512) και υπολογίζεται πριν την έκπτωση. 

* Στην Ταχυδρομική συνδρομή του τεύχους Α.Σ.Ε.Π. δεν γίνεται έκπτωση. 


Πληροφορίες για δημοσιεύματα που καταχωρούνται στα Φ.Ε.Κ. στο τηλ.: 210 5279000. 

Φωτοαντίγραφα παλαιών Φ.Ε.Κ.: Μάρνη 8 τηλ.; 210 8220885, 210 8222924,210 5279050. 

Οι πολίτες έχουν τη δυνατότητα ελεύθερης ανάγνωσης των δημοσιευμάτων που καταχωρούνται σε όλα τα τεύχη της Εφημερίδας της 
Κυβερνήσεως πλην εκείνων που καταχωρούνται στο τεύχος Α.Ε.-Ε.Π.Ε και Γ.Ε.ΜΗ, από την ιστοσελίδα του Εθνικού Τυπογραφείου (νννννν,θΙ. 91 ·). 


Οι υπηρεσίες εξυπηρέτησης πολιτών λειτουργούν καθημερινά από 08:00 μέχρι 13:00 

^ ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

ΚΑΠΟΔΙΣΤΡΙΟΥ 34* * ΑΘΗΝΑ 104 32 * ΤΗΛ. 210 52 79 000 ΡΑΧ 210 52 21 004 
ΗΛΕΚΤΡΟΝΙΚΗ ΔΙΕΥΘΥΝΣΗ: Ιιΐΐρ://νννννν.θΐ.(|Γ - 6-ΓΠ3ΪΙ: ννθΙ)ίΤΊ35ΐ6Γ.6ΐ@6ΐ.ρΓ 

* 02021650811070012 * --- 



Τεύχος 

Έντυπη μορφή 

Ψηφιακή Μορφή 

Α.Ε.Δ. 

10 € 

Δωρεάν 

Α.Ε. - Ε.Π.Ε. και Γ.Ε.ΜΗ. 

2.250 € 

645 € 

Δ.Δ.Σ. 

225 € 

95 € 

Α.Σ.Ε.Π. 

70€ 

Δωρεάν 

Ο.Π.Κ. 

- 

Δωρεάν 

Α'+ Β'+ Δ' + Α.Α.Π. 

- 

450 € 


Τεύχος 

Έντυπη μορφή 

Ψηφιακή Μορφή 

Α' 

225 € 

190 € 

Β' 

320 € 

225 € 

Γ' 

65 € 

Δωρεάν 

Υ.Ο.Δ.Δ. 

65 € 

Δωρεάν 

Δ' 

160 € 

80 € 

Α.Α.Π. 

160 € 

80 € 

Ε.Β.Ι. 

65 € 

33 € 
































